Mathilde Tybring-Gjedde

Mathilde Tybring-Gjedde (født 15. desember 1992) er en norsk politiker for Høyre. Hun har vært innvalgt på Stortinget fra Oslo siden 2021 og var fast møtende vara for Ine Marie Eriksen Søreide i perioden 2017 til 2021. I perioden 2021–2025 er hun medlem av Stortinget energi- og miljøkomité.

Politiske verv 
Hun var politisk rådgiver for helse- og omsorgsminister Bent Høie fra januar 2017 frem til hun ble møtende på Stortinget fra september 2017. Som vararepresentant for Eriksen Søreide i perioden 2017–2121 satt Tybring-Gjedde i Stortingets utdannings- og forskningskomité.

Hun var medlem av Unge Høyres sentralstyre fra 2014 til 2016 og satt i Oslo bystyre fra 2015 til 2019.

Utdannelse 
Hun gjennomførte videregående skole ved Oslo katedralskole. Hun har en bachelorgrad i filosofi, politikk og økonomi (FPØ) fra  Warwick University og holder på med en master i rettsvitenskap ved Universitetet i Oslo.

Familie 
Hun er datter av Fremskrittsparti-politikeren Christian Tybring-Gjedde og Randi Myklebust.

Sommeren 2022 ble hun mor for første gang.

Stortingskomitéer 
 2021–2025: Medlem av Energi- og miljøkomiteen
 2017–2021: Medlem av Utdannings- og forskningskomiteen

Referanser

Eksterne lenker 
 

Høyre-politikere i Oslo
Stortingsrepresentanter fra Høyre
Stortingsrepresentanter 2021–2025
Stortingsrepresentanter 2017–2021
Stortingsrepresentanter for Oslo
Alumni fra Universitetet i Oslo
Alumni fra Oslo katedralskole